มิน ควงครอบครัวทำบุญฉลองวันเกิด พร้อมแจงดราม่ากระเป๋าหรู
มิน พีชญา รับซื้อกระเป๋าจริง 10 กว่าใบ แต่ยังไม่ได้เอากลับมา เพราะยังไม่มีเวลาขนกลับ บอกซื้อเป็นของขวัญให้ตัวเอง ไม่คิดว่าตอนโพสต์จะกลายเป็นประเด็นใหญ่โตขนาดนี้ รูปที่เห็นนั้นถ่ายที่โรงแรม อุบตอบราคาว่าซื้อทั้งหมดกี่บาท หากมีเวลาจะขนกลับ และนำเข้าให้ถูกกฎหมาย,มิน พีชญา ควงครอบครัวทำบุญฉลองวันเกิดครบรอบ 27 ปี ที่บ้านนกขมิ้น ซึ่งบรรยากาศในงานสาวมินได้เลี้ยงอาหารว่างให้กับน้องๆ พร้อมทั้งเปิดใจถึงภาพกล่องกระเป๋าหรูแบรนด์แอร์เมสนับสิบใบที่กำลังเป็นประเด็นดราม่าอยู่ในโลกโซเชียลตอนนี้ ซึ่งนางเอกสาวชี้แจงถึงกรณีดังกล่าวว่า,วันนี้มาร่วมทำบุญวันเกิดกับครอบครัว ถือเป็นวันว่างวันเดียวที่ล็อกคิวไว้ ว่าจะทำบุญวันเกิดและเลือกสถานที่ที่ไม่ค่อยมีใครมาทำบุญ ดีใจน้องๆ ให้การต้อนรับดี แต่ด้วยกล้องเยอะ น้องๆ เลยค่อนข้างเขิน ซึ่งวันนี้ก็เตรียมกิจกรรมมาค่อนข้างเยอะ ด้านคุณพ่อก็ไม่ได้มีของขวัญอะไรให้เป็นพิเศษ ส่วนมากจะเป็นความรัก บอกแต่ละปีเป้าหมายในชีวิตก็จะไม่เหมือนกัน อย่างปีนี้ก็มุ่งไปทางด้านธุรกิจ ส่วนหนุ่มคนรู้ใจก็ไม่ได้มีอะไรให้เป็นพิเศษ ชมอีกฝ่ายเป็นคนจริงใจ ด้านคุณพ่อบอกแล้วแต่สาวมินตัดสินใจ รักใครรักด้วยแล้วแต่มิน รับเพื่อนๆ ส่งข้อความมาอวยพรเยอะ,ส่วนเรื่องดราม่าที่เกิดขึ้น จริงๆ ไม่คิดว่าเรื่องมาไกลขนาดนี้ ข่าวถูกพัฒนามาไกล โดยไม่ได้ฟังคำตอบจากมิน ระหว่างที่มีข่าว ตนอยู่เขาใหญ่ถ่ายทำละครอยู่ และมีงานทุกวัน เลยไม่มีโอกาสชี้แจง ดังนั้น ขออธิบายตั้งแต่ต้นว่า ตนได้ไปดูงานเกี่ยวกับธุรกิจที่ประเทศสิงคโปร์ มีผู้ใหญ่หลายท่านและเพื่อนหลายคนไปด้วยกัน ในระหว่างอยู่ที่นั่น เรามีช่วงเวลาประมาณ 1-2 ชั่วโมง ได้ช็อปปิ้ง เลยคิดว่าถ้าจะซื้อของขวัญให้ตัวเองคงไม่ผิดอะไร มีการซื้อสินค้าจริงทุกอย่างตามที่ลงภาพไป แต่ใน 2 วันที่ตนเดินทางไป นำกระเป๋าไปเพียงใบเดียว และต้องรีบบินกลับมาถ่ายละคร จึงไม่สามารถนำของทั้งหมดกลับมาได้,วันนั้นซื้อไปกี่ใบ? ตามที่เห็นในรูปเลย คงไม่แจกแจงขนาดนั้น เพราะในรูปชัดเจนทุกอย่าง ทุกใบเป็นของตนทั้งหมด แต่จนถึงตอนนี้ยังไม่ได้นำของกลับมาเลย ตั้งแต่เกิดเรื่องก็ไม่ได้เดือดเนื้อร้อนใจ พร้อมชี้แจงในฐานะคนของสังคมอยู่แล้ว ถ้ามีเวลาว่างจะบินไปเอากระเป๋ากลับมา และผ่านกระบวนการการเสียภาษีตามกฎหมาย ส่วนมูลค่าที่ซื้อไปเป็นจำนวนเท่าไหร่ก็ตามที่เห็นเลย มันมีมูลค่าของมันอยู่แล้ว,จากนั้นนักแสดงสาวชี้แจงต่อว่า มินไม่มีอภิสิทธิ์ชนเหนือผู้ใด ตอนที่เข้ามาขอชี้แจงว่าบินมาลงที่สนามบินดอนเมือง ไม่ได้เข้าช่องทางลึกลับใดๆ ที่สุวรรณภูมิ ผ่านออกมาตามระเบียบทุกอย่าง ยืนยันว่ากรมศุลกากรไม่ได้ขาดตกบกพร่องแม้แต่นิดเดียว เมื่อศุลกากรติดต่อเข้ามา มินก็ได้ชี้แจงไปแล้วเหมือนที่แถลงข่าว ส่วนกำหนดการที่จะเอากระเป๋ากลับมานั้น ยังไม่มี เพราะว่ามินมีคิวงานเยอะขึ้น มีคิวต่างๆ ถูกแทรกมาเยอะมาก,จากนี้ขยาดกับการลงภาพแบบนี้หรือไม่? ไม่หรอก มองว่าเป็นสิทธิ์ของเรา และความสุขของเรา เพราะเป็นแค่ครั้งเดียวในปีนี้ที่มีโอกาสซื้อของ ไม่เสียใจกระแสวิจารณ์ ถือเป็นของขวัญวันเกิดที่ทำให้เติบโตขึ้น ขอบคุณสถานการณ์ที่เกิดขึ้น ตนไม่ได้มองเป็นเรื่องเลวร้าย ตอนนี้ก็ใช้ชีวิตปกติ ส่วนภาพถ่ายกระเป๋าเหล่านั้น ตนถ่ายอยู่ที่โรงแรมในสิงคโปร์
มิน รับซื้อกระเป๋าจริง 10 กว่าใบ แต่ยังไม่ได้เอากลับ เพราะยังไม่มีเวลา บอกซื้อเป็นของขวัญให้ตัวเอง ไม่คิดว่าตอนโพสต์จะกลายเป็นประเด็นใหญ่โตขนาดนี้ รูปที่เห็นนั้นถ่ายที่โรงแรม อุบตอบราคาว่าซื้อทั้งหมดกี่บาท หากมีเวลาจะขนกลับ
มิน พีชญา วัฒนามนตรี,มิน ดราม่ากระเป๋าหรู,มิน โพสต์รูปกระเป๋าหรู,มิน ถอยกระเป๋าหรู,มิน อวดกระเป๋าหรู,มิน พีชญา ดราม่ากระเป๋าหรู,มิน พีชญา ถอยกระเป๋าหรู,มิน พีชญา อวดกระเป๋าหรู,ข่าว,ไทยรัฐออนไลน์,ข่าวบันเทิง